FPT ผุดแลนมาร์กใหม่ย่าน “พระราม 4” คาดเปิดตัว ต.ค.นี้
FPT เปิดตัวโปรเจ็ค “สีลม” พร้อมเล็งเปิดตัวโครงการใหม่ย่าน “พระราม 4” คาดมีความชัดเจนภายในเดือน ต.ค.นี้
FPT เปิดตัวโปรเจ็ค “สีลม” พร้อมเล็งเปิดตัวโครงการใหม่ย่าน “พระราม 4” คาดมีความชัดเจนภายในเดือน ต.ค.นี้
4 ต.ค. 2564

นายธนพล ศิริธนชัย ประธานเจ้าหน้าที่บริหาร (Country CEO) บริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ FPT เปิดตัว “โปรเจคสีลม” โครงการท้าชนสมรภูมิสีที่จะมาเติมเต็มพอร์ทกลุ่มธุรกิจอสังหาริมทรัพย์เพื่อการพาณิชยกรรม หรือ เฟรเซอร์ส พร็อพเพอร์ตี้ คอมเมอร์เชียล และยึดหัวหาดถนนพระราม 4 อีก 1 แยก หลังจากความความสำเร็จกับโครงการ “สามย่านมิตรทาวน์” ที่ปลุกปั้นจนทำให้ทำเลสามย่านกลายเป็นจุดหมายใหม่ของกรุงเทพฯ อย่างที่ไม่เคยเกิดขึ้นมาก่อน
รวมถึงการปักหมุดเปรียบเสมือนพลุเปิดทำเลให้กับแยกคลองเตย (พระราม 4 – รัชดา) ด้วยการส่งโครงการ “เอฟวายไอ เซ็นเตอร์” ซึ่งพลิกโฉมทำเลย่านคลองเตยอย่างสิ้นเชิง จนเกิดการพัฒนาโครงการอื่นๆ โดยรอบตามมามากมาย จนปัจจุบันแทบจะจำภาพเดิมของย่านนี้ไม่ได้แล้ว
โดยการเปิดตัว “โปรเจคสีลม” อาคารมิกซ์ยูสสำนักงาน-รีเทล สูง 22 ชั้น และชั้นใต้ดิน 2 ชั้น บนหัวมุมถนนสีลมตัดถนนพระราม 4 คาดว่าจะเปิดเผยชื่อและหน้าตาโครงการในเดือนนี้